7. ΑΝΑΓΚ. ΝΟΜΟΣ υπ’ αριθ. 1127 της 17/19 Μαρτ. 1938 (ΦΕΚ Α' 105) Περί διατάξεών τινων αφορωσών την κατάστασιν και τας αποδοχάς των εκ λιποταξίας επανερχομένων ή προσαγομένων Αξιωματικών και Ανθυπασπιστών του Στρατού και της Χωροφυλακής. Άρθρ.1.-Αξιωματικοί του Στρατού και της Χωροφυλακής απουσιάζοντες παρανόμως επί πλέον του έτους και επανερχόμενοι ή προσαγόμενοι μετά πάροδον της ως άνω προθεσμίας τίθενται αυτοδικαίως και άνευ άλλης διατυπώσεως εκτός υπηρεσίας από της επανόδου ή συλλήψεώς των και μέχρις ου ήθελε καταστή αμετάκλητος η γνωμοδότησις του Ανακριτικού Συμβουλίου, εις ο υποχρεωτικώς και ανεξαρτήτως της εκβάσεως της ποινικής κατ’ αυτών επί λιποταξία κατηγορίας παραπέμπονται με το ερώτημα της αποτάξεως κατά τας διατάξεις του Νόμου "περί Καταστάσεως Αξιωματικών". Κατά το ως άνω χρονικόν διάστημα της εκτός υπηρεσίας παραμονής των δεν δικαιούνται αποδοχών, προς δε απαγορεύεται εις αυτούς να φέρωσι κατά την διάρκειαν τούτου την στολήν του βαθμού των. Ούτοι εν περιπτώσει καταδίκης εις ποινήν μη συνεπιφέρουσαν έκπτωσιν από του βαθμού των, ή εν περιπτώσει καθ’ ην δεν ήθελεν επιβληθή αυτοίς δι’ αμετακλήτου αποφάσεως του Ανακριτικού Συμβουλίου (Πρωτοβαθμίου ή Δευτεροβαθμίου) η ποινή της αποτάξεως, ανακτώσιν άπαντα τα εκ του βαθμού και της θέσεώς των απορρέοντα δικαιώματα και απολαυάς τηρουμένων ως προς την εν γένει κατάστασιν αυτών των κειμένων διατάξεων. Αι ανωτέρω διατάξεις εφαρμόζονται αναλόγως και δια τους Ανθυπασπιστάς του Στρατού και της Χωροφυλακής. Άρθρ.2.-(Μεταβατική διάταξις). Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως.  36.Ν.β.5-7 Κατάσταση Αξιωματικών 